**Ansøgningsskema til CISUs Oplysningspulje**

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk, skal det beskrives hvorfor og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| Det overordnede mål med vores informationsarbejde er at bidrage til en bredere forståelse for, at alle børn har ret til at være sammen med deres forældre. Børn bør ikke adskilles fra deres forældre, familie eller kultur. Sammen med vores partnere i Nepal og Etiopien støtter ATOS forebyggelse af separation, udvikling af alternative kontekstuelle løsninger og tjenester.  Vores informationsaktiviteter vil tage udgangspunkt i Nepal som eksempel, men de er relevante for alle, som planlægger at blive internationale frivillige.  Antallet af børnehjem, på populære turistmål i udviklingslande, er steget dramatisk igennem de sidste 10 år, hvor ca. 80% af børnene ikke er forældreløse[[1]](#footnote-1). Disse børn er blevet adskilt fra deres forældre på grund af fattigdom og diskrimination. I de senere år er begrebet ​​*voluntourism* eksploderet, og mange kombinerer nu en ferie/sabbatår med et *'give back'*-aspekt. Umiddelbart er sådan en holdning svær at kritisere. Men den triste sandhed er, at der er adskillige eksempler på, at den frivillige indsats bidrager til at fastholde mange af børnene i et systematisk misbrug, omsorgssvigt og trafficking. De værste børnehjem udnytter børnene med det ene formål at tjene penge. Disse børn er 10 gange mere udsatte for at ende i prostitution, sandsynligheden for at de ender i kriminalitet er 40 gange større, og de er 500 gange mere i fare for at begå selvmord.[[2]](#footnote-2) Børnehjem bør altid være en sidste udvej for børn. Dette er fastslået i FN’s Børnekonvention.  På verdensplan estimerer man, at 8 millioner børn bor på børnehjem. Ifølge UNICEF-tal er de fleste af de 12.000 børn, som befinder sig på Cambodjas børnehjem, faktisk ikke forældreløse. Næsten tre fjerdedele af dem har en levende forælder. I Haiti har 80% af de 32.000 forældreløse børn en eller to levende forældre. I Nepal er der i øjeblikket ca. 16.886 børn, bosat på børnehjem, hvoraf majoriteten har forældre. Udover de personlige omkostninger ved at være adskilt fra deres forældre, har det også samfundsmæssige konsekvenser for børnene, idet de går glip af et voksenliv som engagerede borgere, som bidrager til samfundet på forskellige områder.[[3]](#footnote-3)  I 2017 blev den slags manipulation officielt stemplet som børnehandel og blev fremhævet i *US State Department's Annual Report*. Den australske regering er den eneste regering til dato, som har gennemført en national kampagne, som fraråder frivillige at arbejde på børnehjem i Nepal og andre asiatiske lande.  FN ser frivilligt arbejde som et stærkt middel til at implementere *Sustainable Development Goals (SDGs)*. ATOS påskønner også frivilligt arbejde, på hjemmefronten såvel som internationalt, som et vigtigt bidrag til det globale statsborgerskab.  Målet med vores oplysningsaktiviteter er at udstyre kommende frivillige med en kritisk, bevidst og velforberedt tilgang til frivilligt arbejde. Samtidig indlede diskussioner om etisk frivilligt arbejde blandt organisationer, NGO’er og rejseselskaber, der udsender, eller formidler placering på børnehjem eller lignende institutioner.   * ATOS vil afholde workshops for skoleelever med fokus på en etisk funderet frivillighed * Informationsmøder for dem, der formidler placeringer til børnehjem og lignende institutioner * Designe, trykke og distribuere små guides i lommeformat, og flyers * Skrive artikler til aviser, netaviser, mm.   De foreslåede aktiviteter er en udvidelse af ATOS’ informationsarbejde fra 2018, hvor vi lavede en kortfilm om vores arbejde i Nepal. Den findes på YouTube, vores hjemside, mm. Filmen bliver også en del af læringsmidlerne - FN’s Verdensmål målrettet folkeskoleklasserne - som DR Skoleafdeling er i gang med at udvikle (se: Verdensmål.nu DR).  (se venligst <https://www.youtube.com/watch?v=KCHbQdcs4YU&t=41s> ) |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt, for at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| - Vi afholder 1 åbent dialogmøde i København, med deltagelse af min. 40 personer.  - Vi afholder 1 åbent dialogmøde i Århus, med deltagelse af min. 40 personer.  - Vi afholder 10 workshops på ungdomsuddannelsessteder, med deltagelse af min. 300 elever.  - Uddeling af min.1.000 flyers til målgruppe ved oplæg på skoler og andre uddannelsessteder.  - Uddeling af min.1.000 brochurer til udviklingsrelaterede organisationer.  - Vi vil ydermere skrive minimum 3 artikler til aviser, internettet, blogs, m.m.  Succeskriterierne vil blive målt ved hjælp af optælling af deltagerne, mundtlig evaluering fra deltagerne, optælling af ”likes” og meningsudveksling via sociale medier og blogs. Da ATOS ønsker at udvide frivillige-staben/medlemsskab, vil vi også kunne aflæse vores succes i vores rekrutteringstal. |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| Vi ønsker at blive klogere på, hvordan vi når vores målgruppe, ved at evaluere de aktiviteter, der får størst respons, og hvilke aktiviteter, der skaber størst værdi for dem. Vi forventer også, at vi igennem evalueringerne får viden om, hvordan vi kan optimere vores oplæg og interaktive oplysningsaktiviteter, så vi fremadrettet kan ramme målgruppen mere præcist.  Vi vil sikre opsamling og vidensdeling ved at vores medarbejdere/frivillige, som deltager i oplæggene, får et opsamlende evalueringsmøde, hvor vi vil skrive en kort rapport omkring afholdelsen af aktiviteterne og evaluere, om vores førnævnte mål er nået. Vi vil derudover diskutere vores erfaringer internt og dele dem gennem vores *capacity building sessions,* som afholdes hver måned. Informationsgruppen er ansvarlig for vidensdeling/formidling. |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| De to primære grupper er:  1. Unge, i alderen 15-30, som er potentielle internationale frivillige.  2. Organisationer, NGO’er og rejseselskaber, der udsender, eller formidler placering på børnehjem eller lignende institutioner.  Vores sekundære målgruppe er den bredere danske befolkning/offentlighed.  I vores planlægning af *”face to face”-* aktiviteter vil vi gøre brug af forskellige tiltag. For eksempel, når vi har møder med NGO’er, rejseselskaber, o.l., leder et bestyrelsesmedlem mødet. Men når vi møder unge, potentielle frivillige, har ATOS en informationsgruppe bestående af bl.a. 8 unge mennesker fra 5 forskellige lande. Alle har erfaring med denne målgruppe gennem workshops og ungdomsudveksling. Tre af vores frivillige er fra Nepal, og de har førstehåndskendskab til kultur, m.m. Vi appellerer til vores målgruppe gennem ung-til-ung-aspektet*.*  Vi ønsker at vores målgruppe får et reelt indblik i udviklingsarbejde og at de er kritisk og bevidst om deres egen rolle. |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| Vi inddrager vores samarbejdspartner i Nepal, dog især *Children, Women in Social Service and Human Rights*, CWISH. Den foreliggende ansøgning er resultatet af et ugelangt seminar, *Cross - Country Exchange of Experience on Children’s Right to Parental Care*, som CWISH var vært for og som blev afholdt i Nepal. Deltagerne var fra ATOS, Etiopien, nepalesiske NGO’er, nøglepersoner fra Nepals regering, akademikere og socialarbejdere. Et af de væsentligste områder, som blev identificeret, var decimeringen af information. Da størstedelen af den finansielle støtte til børnehjemmene kommer fra Vesten, blev ATOS opfordret til at være proaktiv. Det blev besluttet, at man i fællesskab skulle udvikle en synkroniseret langtidsstrategi. Denne strategi er nu på plads, og i løbet af det kommende år lancerer CWISH en oplysningskampagne, i Nepal, som vil løbe mere eller mindre parallelt med aktiviteterne her i Danmark. Sammen skal vi deltage i udvekslingsmøder online, for at finde frem til specifikke data og historier fra felten. Vi kommer til at dele vores erfaring løbende og bruge hinandens ideer i løbet af året.  Vores oplysningsaktivitet fokuserer på, og støtter direkte, FN’s frivillige etos.    Samtidig vil verdensmål nummer 1, 2, 3, 4 og 10 indgå som en naturlig del af vores aktiviteter, idet fattigdom, manglende skole- og sundhedsfaciliteter og ulighed alle ligger til grund for, at visse grupper børn bliver adskilt fra deres forældre.  Vi ønsker at præsentere eksempler/historier med alternativer til, hvordan man som frivillig kan støtte børnene, samtidig med, at man yder opbakning til de familier, som er i fare for at miste deres børn. |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| Tidsplan:  Slut juni og en gang om måneden derefter: Skype-møder mellem CWISH og ATOS med henblik på at dele ideer.  Slut juni 2019 Møde mellem ekstern konsulent og ATOS, færdiggørelse af tidsplan for materialeudvikling.  Midt aug 2019 Materialeudviklings-workshop for ATOS informationsgruppe og konsulent    Midt sept 2019 Materialer til trykker  Start sept 2019 til slut maj 2020 Skrive artikler, poste på ATOS, Facebook og Instagram    Slut sept 2019 til slut april 2020 - Afholdelse af workshops på ungdomsinstitutioner  Start oktober Møde i København  Slut oktober 2019 Udsendelse af materialer  Start november 2019 Møde i Århus  Start juni 2020 Evalueringsrapport udarbejdet  95% af de medarbejdere, der er tilknyttet oplysningsaktiviteten, arbejder frivilligt. I vores gruppe har vi mennesker, der har stor erfaring med at udvikle uddannelsesmaterialer. Men for at sikre os, at vi kan borge for kvaliteten af vores materiale, har vi brug for nogle betalte timer fra en journalist, som kan vejlede os.  Vi har på forhånd udsendt mails til 70 uddannelsessteder, hvor vi har tilbudt at holde workshops om emnet. Indtil videre har 23 vist interesse. |

1. **KOMMUNIKATION. Beskriv hvordan I vil formidle jeres aktivitet** 
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*

|  |
| --- |
| ATOS informationsgruppe vil informere ATOS medarbejdere/frivillige og bestyrelsen om aktiviteterne. Vores oplevelser og erfaringer vil indgå i vores interne *capacity building-*dage. Vores medlemmer vil derudover blive inddraget i oplysningsaktiviteten gennem vores interne opslag og på sociale medier.  Oplysningsaktivitet bliver videreformidlet igennem følgende kanaler:  Facebook  Instagram  Oplæg på: global nyt, højskolernes hjemmeside, universiteter ,180 Degress Volunteer, m.m.  Uddeling af materiale  Vi har på forhånd fået kontakt med Kristelig Dagblad og Information vedr. udgivelse af artikler |

1. Ending the Institutionalisation of Children Globally – The Time is Now, LUMOS ,2015 [↑](#footnote-ref-1)
2. Ending the Institutionalisation of Children Globally – The Time is Now, LUMOS ,2015.Better Volunteering, [↑](#footnote-ref-2)
3. International Volunteering, Better Care Network & Save the Children 2014 [↑](#footnote-ref-3)